ΓΡΑΠΤΗ ΕΡΩΤΗΣΗ E-1472/01

υποβολή: Cristiana Muscardini (UEN) προς την Επιτροπή

(18 Μαΐου 2001)

Θέμα: Οικονομικές ενισχύσεις στην παλαιστινιακή Αρχή

Μετά τη δήλωση του Πρεσβευτή Pierre Schori σχετικά με την κατάσταση στη Μέση Ανατολή και το Παλαιστινιακό, η ανθρωπιστική κατάσταση στα παλαιστινιακά εδάφη απέκτησε μεγάλο ενδιαφέρον, εξίσου με την οικονομική κρίση που κατέστη απαράδεκτη.

Στις 26 Παρελθόντος Φεβρουαρίου η ΕΕ αποφάσισε να αυξήσει το κονδύλιπό την ονομασία Cash Facility κατά 60 εκατομμύρια ευρώ που κατεβλήθησαν απευθείας στην Παλαιστινιακή Αρχή, χρήματα που προστέθηκαν στα 30 εκατομμύρια ευρώ που είχαν καταβληθεί στο παρελθόν.

Ζητείται ως εκ τούτου από την Επιτροπή:

1. να επιβεβαιώσει ότι οι ενισχύσεις αυτές κατέληξαν πράγματι στον αναξιοπαθούντα παλαιστινιακό πληθυσμό·

2. να απαιτήσει έναν λεπτομερή απολογισμό σχετικά με τις ενισχύσεις που έλαβε η Παλαιστινιακή Αρχή από τη διεθνή συνεργασία·

3. να εξακριβώσει εάν η Παλαιστινιακή Αρχή έλαβε ουσιαστικά μέτρα για την καταπολέμηση της διαφθοράς και την προώθηση της διαφάνειας.

Απάντηση του κ. Patten εξ ονόματος της Επιτροπής

(27 Ιουλίου 2001)

Ενόψει της επιδείνωσης της κατάστασης στα Παλαιστινιακά Εδάφη και της συνέχισης του παγώματος των μεταβιβάσεων των εκκαθαρισθέντων εσόδων από την ισραηλινή κυβέρνηση προς την Παλαιστινιακή Αρχή, η Επιτροπή αποφάσισε στις 13 Δεκεμβρίου 2000 να δημιουργήσει νέα ειδική χρηματική διευκόλυνση 90 εκατ. ευρώ στο πλαίσιο του κονδυλίου του προϋπολογισμού 47-100 (MEDA). Μία πρώτη δόση (30 εκατ. ευρώ) του νέου αυτού μέσου εκταμιεύθηκε στις 23 Ιανουαρίου 2001πό μορφή επιστρεπτέας προκαταβολής.

Στις 13 Μαρτίου 2001, η Επιτροπή αποφάσισε να μετατρέψει το εναπομένον ποσό 60 εκατ. ευρώ της ειδικής ταμειακής διευκόλυνσης σε απευθείας ενίσχυση του προϋπολογισμού. Η απόφαση αυτή σκοπό είχε ναλοποιήσει τα συμπεράσματα της συνόδου του Συμβουλίου Γενικών Υποθέσεων της 26ης Φεβρουαρίου 2001, σύμφωνα με τα οποία η Ένωση έπρεπε να χρησιμοποιήσει πλήρως τα κεφάλαια που είναι διαθέσιμα στο πλαίσιο τηςφιστάμενης ειδικής χρηματικής διευκόλυνσης ώστε να αποφευχθεί η οικονομική και θεσμική κατάρρευση στα Παλαιστινιακά Εδάφη. Η παρέμβαση αυτή έπρεπε να σημειωθεί στο πλαίσιο συντονισμένης διεθνούς προσπάθειας -πό την αιγίδα της ad hoc Επιτροπής Σύνδεσης - και προϋπέθετε τη δέσμευση της Παλαιστινιακής Αρχής να λάβει τα απαραίτητα μέτρα, μεταξύ άλλων, κατά της διαφθοράς και προς μεγαλύτερη δημοκρατική διαφάνεια και χρηστή διακυβέρνηση. Στις 31 Μαΐου 2001, η Επιτροπή και η Παλαιστινιακή Αρχήπέγραψαν το συμπλήρωμα της συμφωνίας χρηματοδότησης σχετικά με τη δεύτερη ειδική χρηματική διευκόλυνση, μετατρέποντας τη διευκόλυνση αυτή σε ενίσχυση του προϋπολογισμού.

Η προαναφερόμενη συνδρομή σκοπό έχει να στηρίξει τον περιοριστικό προϋπολογισμό της Παλαιστινιακής Αρχής, επιτρέποντάς της να αντιμετωπίσει έξοδα όπως τους μισθούς της δημόσιας διοίκησης και να αντεπεξέλθει στα κοινωνικά, εκπαιδευτικά,γειονομικά και λοιπά κύρια καθήκοντά της. Η έγκριση και η εκτέλεση του προϋπολογισμού λιτότητας παρακολουθούνται από το Διεθνές Νομισματικό Ταμείο και αποτελούν προϋπόθεση για την εκταμίευση της βοήθειας. Πέρα από την Ένωση, στη στήριξη του προϋπολογισμού έχουν συνεισφέρει και άλλες χώρες, μεταξύ των οποίων η Νορβηγία και ορισμένα αραβικά κράτη.

Επιπλέον, η εκταμίευση της εν λόγω ενίσχυσης του προϋπολογισμού εξαρτάται επίσης από τη λήψη από μέρους της Παλαιστινιακής Αρχής σειράς μέτρων που αποβλέπουν στη βελτίωση της δημοσιονομικής διαχείρισης, στη μεγαλύτερη διαφάνεια, στην καταπολέμηση της διαφθοράς και στη διασφάλιση της ουσιαστικής εφαρμογής του περιοριστικού προϋπολογισμού. Τα μέτρα αυτά ποικίλλουν από μεταρρυθμίσεις στη διαχείριση της μισθοδοσίας της Παλαιστινιακής Αρχής έως την έναρξη της μεταρρύθμισης του συνταξιοδοτικού συστήματος.